**MALA DELA SU VELIKA STVAR – VIŠE OD 3.000.000RSD ZA KORISNIKE CRVENOG KRSTA SRBIJE**

**Kompanija Lidl Srbija sprovela je kampanju pod nazivom „Mala dela su velika stvar“, u toku koje su potrošači kupovali i donirali osnovne namirnice i proizvode za kućnu i ličnu higijenu u vrednosti od preko 2.200.000 dinara, koje će Crveni krst Srbije rasporediti svojim korisnicima. Dodatno, kompanija je za opremanje Narodnih kuhinja Crvenog krsta Srbije donirala i aparate u vrednosti od oko 1.100.000 dinara.**

Akciji doniranja u Lidlu priključio se veliki broj građana u više od 35 gradova Srbije, a posebno su se istakli stanovnici Jagodine i Kragujevca, gde je sakupljeno najviše proizvoda. U periodu od 21. novembra do 11. decembra, koliko je trajala ova akcija, potrošači su u Lidl prodavnicama u najvećoj meri donirali osnovne namirnice poput brašna, pirinča i testenine.

„*Zahvaljujemo se svim našim potrošačima koji su još jednom pokazali svoju humanu i dobročiniteljsku stranu. Pored sakupljenih namirnica, našom donacijom industrijskih seckalica za 15 narodnih kuhinja po Srbiji, u kojima pojedinci dobijaju svoj često jedini obrok, pomoći ćemo oko 2,5 hiljade porodica*“, izjavila je **Martina Petrović, rukovodilac Korporativnih komunikacija Lidl Srbija.**

Kampanja „Mala dela su velika stvar“ je ove godine po treći put sprovedena pred praznike, a identična prethodnim, donela je uspeh i pružila podršku i obroke za više hiljada naših sugrađana. Donirane namirnice preuzeo je Crveni krst Srbije koji kroz svoju dugu istoriju od 146 godina postojanja i rada, pruža pomoć najranjivijima među nama.

„*Zahvaljujemo se kompaniji Lidl Srbija na inicijativi i prilici da još jednom zajednički organizujemo ovu značajnu akciju solidarnosti. Posebnu zahvalnost dugujemo građanima koji su se uključili u akciju kupovinom nekog od preporučenih proizvoda. Zajedno ćemo olakšati živote najranjivijih među nama - porodicama koje često nisu u mogućnosti da podmire ni osnovne potrebe ishrane i održavanja lične higijene. Verujemo i nadamo se da će ovaj primer društveno odgovorne kompanije podstaći i druge da na svoj način osmisle slične akcije i time daju doprinos našoj zajednici*“, **izjavio je Ljubomir Miladinović, Generalni sekretar Crvenog krsta Srbije.**

Akcijom „Mala dela su velika stvar“ korisnicima usluga Crvenog krsta Srbije pružena je podrška u iznosu od preko 3.000.000 dinara. Na ovaj način će oko 9 hiljada porodica, koliko se hrani u lokalni narodnim kuhinjama koje primaju donacije, imati nešto ugodnije praznike.

**O Lidlu**

Kompanija Lidl, kao deo nemačke Švarc grupe (Schwarz Gruppe), predstavlja jednog od vodećih prehrambenih trgovinskih lanaca u Nemačkoj i Evropi. Posluje u 32 zemlje širom sveta, sa oko 11.550 prodavnica, kao i više od 200 logističkih centara i skladišta u 30 zemalja sveta.

Lidl je u Srbiji svoje prve prodavnice otvorio u oktobru 2018. godine i trenutno ima 65 prodavnica u 37 gradova širom zemlje. Imamo dugoročne planove sa ciljem da potrošačima širom Srbije ponudimo jedinstveno iskustvo kupovine i najbolji odnos cene i kvaliteta, po čemu smo prepoznati u svetu. Na osnovu sertifikovanja od strane Top Employers Institute za najboljeg poslodavca, Lidl je nosilac sertifikata „Top Employer Serbia“ i „Top Employer Europe” za 2021. i 2022. godinu.

**Kontakt za medije:**

Dragana Milačak, RED Communication, Email: [dragana.milacak@redc.rs](mailto:dragana.milacak@redc.rs), Mob: +381 64 875 2671

Sara Trajković, RED Communication, Email: [sara.trajkovic@redc.rs](mailto:sara.trajkovic@redc.rs), Mob: +381 65 563 66 08

[press@lidl.rs](mailto:press@lidl.rs)

[www.lidl.rs](https://www.lidl.rs/)

[Media centar LINK](https://www.lidl.rs/sr/Press-883.htm)

[Instagram Lidl Srbija](https://www.instagram.com/lidlsrbija/)